CELEX: C2007/211/80
Language: et
Date: 2007-09-08 00:00:00
Title: Kohtuasi T-239/07: 9. juulil 2007 esitatud hagi — Pathé Distribution versus EACEA

8.9.2007   
            
            
               ET
            
            
               Euroopa Liidu Teataja
            
            
               C 211/42
            
         9. juulil 2007 esitatud hagi — Pathé Distribution versus EACEA
   (Kohtuasi T-239/07)
   (2007/C 211/80)
   Kohtumenetluse keel: prantsuse
   Pooled
   
      Hageja: Pathé Distribution SAS (Pariis, Prantsusmaa) (esindaja: advokaat P. Deprez)
   
      Kostja: Hariduse, Audiovisuaalvaldkonna ja Kultuuri Täitevasutus (EACEA)
   Hageja nõuded
   
               —
            
            
               otsustada, et leping nr 2006-09120304D1021001FD1507 ei olnud seadusekohaselt lõpetatud Hariduse, Audiovisuaalvaldkonna ja Kultuuri Täitevasutuse poolt ja on endiselt jõus;
            
         
               —
            
            
               mõista Hariduse, Audiovisuaalvaldkonna ja Kultuuri Täitevasutuselt hageja kasuks välja lepingu järgi maksmata jäänud summa 9 737 eurot.
            
         Väited ja peamised argumendid
   Käesoleva, vahekohtu klauslil põhineva hagiga nõuab hageja kohustada kostjat maksma summa, mis on võrdeline lepingu nr 2006-09120304D1021001FD1507, mis puudutab ühenduse rahalist abi projektile filmi videograafiliseks levitamiseks nõukogu määrusega 2002/821/EÜ (1) vastuvõetud programmi MEDIA Plus raames, täitmisel maksmata jäänud summaga.
   Pooled allkirjastasid lepingu 27. juunil 2006 ja vastavalt lepingule maksis kostja hagejale avansi. 8. mail 2007 saatis kostja hagejale kirja taotlusega lõpetada leping põhjusel, et projekti tegelik kogumaksumus oli madalam kui projekti eelarve ja et projekti finantsaruandes ei ole esitatud kirjalikke selgitusi, ning nõudega maksta tagasi ettemakstud summa. Hageja seevastu märgib, et vastavalt lepingutingimustele pidi kostja toetus projektile suurenema 50 %-ni videograafilise levitamise tegelikust maksumusest ja taotleb seega täiendava summa maksmist lisaks makstud avansile.
   Oma hagi toetuseks väidab hageja, et lepingu lõpetamine kostja poolt on seadusevastane ja põhjendamatu, kuna see ei järgi lepingu lõpetamist sätestavaid lepingutingimusi ja nimelt, see ei võimalda hagejale aega esitada oma märkused lepingu täitmise kohta. Hageja väitel tuleb Avaliku Teenistuse Kohtul otsustada, et leping on endiselt jõus.
   Lisaks sellele vaidlustab hageja lepingu lõpetamise põhjendused väites, et kostja ei ole täitnud oma lepingulisi kohustusi.
   
      (1)  Nõukogu 20. detsembri 2000. aasta otsus 2000/821/EÜ Euroopa päritoluga audiovisuaalteoste arendamise, levitamise ja nende müügi edendamise soodustamiseks mõeldud programmi rakendamise kohta (MEDIA Plus — arendamine, levitamine ja müügi edendamine) (2001-2005), ELT L 336, lk 82; ELT eriväljaanne 13/26, lk 88.